Bestyrelsesmøde den 23. januar 2007

Tilstede: Vivian, Anne Lene, Anne Dorte og Randi.

Referent: Randi de Lemos

Dagsorden:

1. Regnskab
2. Meddelelser
3. Indkomne klager vedr. cykelskur v. Freinetskolen
4. Vej
5. Generalforsamling
6. Bussen i Trekronergade
7. Evt.

Ad. 1

Anne Lene fremlagde regnskabet og ved gennemgang af posterne nåede vi frem til :

* Vi vil tjekke op på om der er behov for 2 forsikringer i foreningen.
* Vi betaler 4 grundejere de penge tilbage som menes indkrævet for meget.
* Alt andet vedr. vejfondens nuværende midler er op til en generalforsamlings beslutning.

Den tvist der har været i Kløverbladsgade nr. 3 mellem tidligere ejer og nuværende på kr. 30.600 ( engangsbeløb ) til betaling af vej er nu på plads fra foreningen af . Anne Lene har været behjælpelig med kontoudtog og tager kontakt med nuværende ejere som selv må gå videre i sagen.

Ad. 2

* Der var kommet referat fra Valby Grundejerforening sidste møde.
* Et uforpligtende tilbud vedr. snerydning fra F.M.T sendt via Valby Grundejerforening.

Ad. 3

Grundejerforeningen kan ikke støtte Freinetskolens forslag vedr. nyt cykelskur i Gerdasgade idet der er kommet flere indsigelser.

Anne Dorte skriver til Freinetskolen.

Ad. 4

Hullerne i vejen er nu så store og dybe at **de skal laves nu.**

Inden næste møde undersøger Randi hvem der lavede dem sidst via forhenværende formand.

Ad. 5

Den ordinære generalforsamling er fastsat til d. 20 marts 07. Vi vil afholde den på Freinetskolen kl. 19.00. Vivian undersøger om vi kan være der på dagen.

Ad. 6

Bussen i Trekronergade er nedlagt til stor gene for mange beboer – specielt de ældre som tager denne for bl.a. at handle. Vi er som forening utilfreds med dette og Anne Dorte skriver en klage til Movia ( HUR ).

Ad. 7

Næste møde er d. 26 feb. kl. 18.30 hos Anne Dorte.